text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: – ساهل علخر الادعاء و التظاهر بالوطنية , لكن الوطنية في جوهرها العاطفي-الاخلاقي هيا تقديس للوطن,مصلحة الوطن ,عزة الوطن و عظمة الوطن .الوطنية /القومية التونسية هيا عاطفة و قيم ينتج عليهم سلوك فعلي و ممارسة سياسية –اجتماعية ولذا فإنك:
text.text_idx: #000009
text.text: – مكش وطني اذا كنت تخزر للسياسات ,الاحداث و التيارات الفكرية-الحزبية على اساس المصالح الي بش يرجعو بيها عليك مش المصالح الي بش يحققوها للوطن في العموم.
text.text_idx: #000011
text.text: – مكش وطني كيف تساند او تتعاطف مع المطلبية الاجتماعية ,المحلية ,الجهوية ,النقابية ,الفئوية ,القطاعية و الانانية مهما كانت الحجة و المبرر وقتلي تبدا الدولة في ازمة ,لحظة ضعف و انهيار.
text.text_idx: #000012
text.text: – مكش وطني كيف تتبنا فكر او تتعاطف مع فكر يدعو او ينظر لالغاء وطنك التونسي و دمجو في وطن اكبر عربي ,اسلامي ,امازيغي ,متوسطي اوغيرو باي حجة كانت.
text.text_idx: #000013
text.text: – مكش وطني كيف ترا انو تونس متنجمش تولي قوة عسكرية ,اقتصادية و سياسية عظمى في هاذا العالم و تاخو دور عملاق في تحديد وجهة التاريخ الانساني.
text.text_idx: #000014
text.text: – مكش وطني كيف متقلقكش ,متغششكش , متحيركش الاعتدائات و الانتهاكات الاجنبية للسيادة ,الكرامة و الشرف التونسي.
text.text_idx: #000015
text.text: – مكش وطني كي متكونش مستعد لتقديم التضحيات و التنازلات على المصلحة الخاصة مقابل المصلحة العامة و خاصة مقابل تحقيق السيادة ,العظمة و المجد التونسيين.
text.text_idx: #000016
text.text: – مكش وطني كيف تحتقر او تستهين بالتاريخ التونسي و ترفض الاطلاع عليه و التمكن منو بأي حجة كانت.
text.text_idx: #000017
text.text: – مكش وطني كيف تبرر او تطبع مع التدخلات الاجنبية ,القروض و المساعدات الاجنبية و خاصة المؤامرات الاجنبية.
text.text_idx: #000019
text.text: – مكش وطني كيف تساند اي تيار فكري-سياسي تابع للخارج فكريا ,سياسيا او ماليا .مكش وطني كيف تتعاطف مع تيار سياسي يتعامل مع السفارات الاجنبية او متموقع في صراعات المحاور الاجنبية في تونس.
text.text_idx: #000020
text.text: – مكش وطني تقص الكياس ,تعتصم في مؤسسة عمومية ,تشل مؤسسة عمومية ,تخرب املاك عامة او خاصة تحت اي حجة كانت اجتماعية ,حقوقية ,محلية ,جهوية او دينية. – مكش وطني كيف تنتمي او تتعاطف مع تيار فكري خارجي او مركز قيادتو في الخارج تحت اي حجة كانت بما فيها الحجة الدينية او الانسانية.
text.text_idx: #000021
text.text: – مكش وطني كيف تشري سلعة اجنبية و فما مرادف تونسي ليها ارخص منها بجودة مقبولة .- مكش وطني كيف متراش انو الدولة التونسية لازمها تكون قوية من كل النواحي العسكرية ,الاقتصادية ,السياسية ,العلمية ,التقنية و انو الشعب التونسي بكلو لازمة يقدم كل انواع التضحيات بما فيها الدموية علجال هاذا.
text.text_idx: #000022
text.text: – مكش وطني كيف متعملش مجهود لنشر الفكر و القيم الوطنية الحقيقية وسط محيطك الاجتماعي بكل الطرق الممكنة.
text.text_idx: #000023
text.text: – مكش وطني كيف متراش “الوطنية ايمان ,التزام و تضحية” مش كلمة تتقال بالفم و تقعد حدها حد الشفايف و يهزها الهواء.
text.text_idx: #000024
text.text: – مكش وطني كيف متعتبرش القضية التونسية اولوية مقدسة في حياتك و تحضر روحك للتضحية على جال تونس وقتلي يقتضي الامر ذلك.
text.text_idx: #000025
text.text: – انتي مكش وطني كيف متشجعش فريق رياضي تونسي يلعب في مسابقة خارجية بحجة انك من احباء فريق تونسي آخر منافس ليه.
text.text_idx: #000027
text.text: – انتي مكش وطني كيف تبدا تحب نادي رياضي اجنبي ,تتعصبلو و تلبس مراولو و رموزو.
text.text_idx: #000029
text.text: – انتي مكش وطني كيف ترا انو الانتماء العايلي ,المحلي ,الجهوي ,المهني ,الجنسي ,الديني او غيرو من الانتمائات يجي قبل ” الانتماء الوطني” مهما كانت حجتك .انتل مكش وطني كيف متراش الوطن اهم ,اولى و اقدس من كل الانتمائات الاخرى بدون استثناء.
text.text_idx: #000030
text.text: – انتي مكش وطني كيف تكون يائس من التقدم التونسي و تولي خائن كيف تنشر يئسك و احباطك وسط الشعب و تساهم في تحطيم المعنويات العامة.
text.text_idx: #000031
text.text: – انتي مكش وطني كيف متراش انو ضعف الدولة التونسية هوا ضعفك انتي و انو انتهاك سيادة /شرف الدولة التونسية هوا انتهاك سيادتك و شرفك انتي و انو الذل /العار التونسي هوا ذل و عار ليك انتي .انتي مكش وطني كيف متتوحدش مع القيم الوطنية و كيف متحسش انو الي يمس تونس يمسك ,الي يعزها يعزك ,الي ينفعها ينفعك و الي يخربها يخربك .
text.text_idx: #000032
text.text: – انتي مكش وطني كيف متخصصش وقت و جهد للاطلاع على تاريخ تونس ,تراث تونس و لفهم حقايق السياسة التونسية و محاولة التفكير في الحلول التونسية لاكتساب القوة و التقدم الفعلي العلمي –التقني و الاخلاقي زادا .
text.text_idx: #000033
text.text: – انتي مكش وطني كيف تشري سلع مضخمة اجنبية يفرهدو حياتك و ميرجعو بحتا نفع حقيقي للدولة /الوطن التونسي .انتي مكش وطني كيف تخرج فلوسك من تونس في حجات مهيش ضرورية او اساسية للحياة و التقدم .
text.text_idx: #000034
text.text: – انتي مكش وطني كيف متراش العلم التونسي مقدس و انو احترام الدولة ,القانون و المصلحة العامة التونسية مقدسين و مكش وطني كيف متراش انو من واجبك مواجهة اي اهانة توجه للعلم و الدولة/الوطن التونسيين.
text.text_idx: #000035
text.text: المواطنة الحقيقية
text.text_idx: #000037
text.text: المعنى الحقيقي للتوانسة
text.text_idx: #000038
text.text: الأمة التونسية و التعويل على الذات
text.text_idx: #000040
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000046